# Aplicabil de la data de 17.07.2023

# C O N T R A C T CADRU

# DE VÂNZARE-CUMPĂRARE A ENERGIEI ELECTRICE DIN SURSE REGENERABILE SUSȚINUTĂ PRIN CERTIFICATE VERZI

nr.\_\_\_\_ din ziua\_\_\_ luna \_\_\_\_\_ anul\_\_\_\_\_

# Între părţile contractante

Societatea**...................................**, cu sediul/domiciliul în ........................., cod poştal ............, tel. .............., fax ............, cu atributul fiscal .................., înmatriculat în registrului comerţului la nr./CNP.................... , cont de virament nr. ....................., deschis la ........................, producător de energie electrică din surse regenerabile de energie, titular al Deciziei/deciziilor ANRE nr. ................ privind acreditarea pentru aplicarea sistemului de promovare prin certificate verzi, cod de identificare pe piaţa de certificate verzi,................, cod ACER................ reprezentată legal prin ..................., *(în continuare se va completa doar pentru cazul unei entități agregate)* desemnată să participe la PCE-ESRE-CV în numele entităţii agregate pentru companiile/persoanele fizice care au tranzacționat CV ................................................................, având calitatea de **Vânzător**, pe de o parte,

şi

**..........................................**, cu sediul/domiciliul în ........................., cod poştal ............, tel. .............., fax ............, cu atributul fiscal ................., înmatriculat în registrului comerţului la nr................. cont de virament nr. ....................., deschis la ........................ titular al licenţei ANRE/autorizaţiei de înființare, după caz, în sectorul energiei electrice nr. ................, cod EIC................ reprezentată legal prin ................., , având calitatea de **Cumpărător** pe de altă parte,

denumiţi colectiv în cele ce urmează “Părţile” şi individual “Partea”, s-a încheiat prezentul contract în conformitate cu rezultatul licitaţiei (*codul sesiunii*)…………….................din data………....................

## Terminologie

# Art. 1. Termenii utilizaţi în prezentul contract sunt definiţi în Anexa 1.

# Obiectul contractului

**Art. 2.** (1) Obiectul Contractului îl constituie vânzarea-cumpărarea cantității de energie electrică din surse regenerabile și a numărului de certificate verzi menționate în Anexa 2, incluzând termenii și condițiile privind vânzarea - cumpărarea, facturarea, plata şi alte servicii, la preţul de contract prevǎzut în Anexa 3, tranzacţionată prin intermediul Pieței centralizate pentru energia electrică din surse regenerabile sustinuta prin certificate verzi, cu respectarea întocmai a prevederilor Regulamentului privind funcționarea pieței centralizate pentru energia electrică din surse regenerabile susținută prin certificate verzi, aprobat prin Ordinul președintelui ANRE nr. 160/10.07.2019, cu modificările și completările ulterioare.

(2) Prețul de Contract pentru energia electrică este prețul rezultat în urma licitației și cuprinde prețul energiei electrice și tariful pentru introducerea energiei electrice în rețea (TG) aprobat de ANRE. Prețul energiei electrice, inclusiv formula de ajustare a prețului, după caz sunt ferme pentru ambele părţi pe toată durata contractuală.

Formula de ajustare a prețului energiei electrice, în cazul în care a fost propusă o astfel de formulă, este definită pe baza unor indicatori publici din domeniul energiei și este precizată în Anexa 3 și devine aplicabilă începând cu prima zi de livrare.

(3) Preţul de contract pentru certificate verzi este prețul de închidere stabilit în ultima sesiune de tranzacționare încheiată pe Piaţa Centralizată Anonimă Spot de Certificate Verzi anterior orei de desfășurare a sesiunii de tranzacționare în cadru căreia s-a atribuit tranzacția care a condus la încheierea prezentului contract și se încadrează în limitele legal stabilite. Preţul de contract pentru certificate verzi este cel prevăzut în Anexa 3.

(4) În cazul în care, pe parcursul perioadei de valabilitate a contractului încheiat pentru vânzarea-cumpărarea de energie electrică și certificate verzi pe PCE-ESRE-CV, urmare a actualizării prețurilor limită de tranzacționare a certificatelor verzi de către OPECV conform prevederilor art. XIII alin. (2) din Ordonanţa de urgenţă a Guvernului nr. 24/2017 privind modificarea şi completarea Legii nr. 220/2008 pentru stabilirea sistemului de promovare a producerii energiei din surse regenerabile de energie şi pentru modificarea unor acte normative, aprobată cu modificări şi completări prin Legea nr. 184/2018, prețul de contract se actualizează prin act adițional la contract în cazul în care:

1. prețul certificatelor verzi prevăzut în contract se situează sub limita minimă aplicabilă, atunci se actualizează la valoarea prețului limită minim de tranzacționare a certificatelor verzi din anul în care se realizează livrarea de certificate verzi.
2. prețul certificatelor verzi prevăzut în contract se situează deasupra limitei maxime aplicabile, atunci se actualizează la valoarea prețului limită maxim de tranzacționare a certificatelor verzi din anul în care se realizează livrarea de certificate verzi.

## Condiţii de desfăşurare a vânzării – cumpărării de energie electrică și certificate verzi

**Art. 3.** Cantitatea de energie electrică din surse regenerabile contractată prevăzută în Anexa 2 este fermă și fixă, Vânzătorul asumându-şi obligaţia de a o livra în reţeaua electricǎ de transport şi/sau distribuţie şi vinde Cumpărătorului, iar Cumpărătorul asumându-şi obligaţia de a o accepta şi cumpăra la preţul de contract din Anexa 3.

**Art. 4.** Numărul de certificate verzi contractat prevăzut în Anexa 2 este ferm şi fix, vânzătorul asumându-şi obligaţia de a-l vinde cumpărătorului şi a asigura livrarea acestuia, iar cumpărătorul asumându-şi obligaţia de a accepta şi cumpăra certificatele verzi la preţul de contract din Anexa 3.

**Art. 5** - Vânzătorul poate să îşi îndeplinească obligaţia de a vinde numărul de certificate verzi contractat prin achiziţia de certificate verzi de la producătorii de energie electrică din surse regenerabile de energie din pieţele centralizate anonime de certificate verzi.

**Art. 6**. Energia electrică din surse regenerabile ce face obiectul prezentului contract trebuie să fie confirmată de Părți în conformitate cu prevederile Ordinului ANRE nr. 61/2020 pentru aprobarea Regulamentului de programare a unităților de producție dispecerizabile, a consumatorilor dispecerizabili și a instalațiilor de stocare dispecerizabile, a Regulamentului de funcționare și de decontare a pieței de echilibrare și a Regulamentului de calcul și de decontare a dezechilibrelor părților responsabile cu echilibrarea, cu modificările şi completările ulterioare, Ordinului ANRE nr. 213/2020 pentru aprobarea Regulamentului de funcționare și de decontare a pieței de echilibrare și a Regulamentului de calcul și de decontare a dezechilibrelor părților responsabile cu echilibrarea– preț unic de dezechilibru şi pentru modificarea unor ordine ale președintelui Autorității Naționale de Reglementare în domeniul Energiei, cu modificările şi completările ulterioare.

**Art. 7**. Nici una din prevederile acestui contract, referitoare la obligaţiile Vânzătorului de a vinde cantităţile contractate de energie energia electrică din surse regenerabile la preţul de contract, nu exonerează Vânzătorul de obligaţia de a respecta strict dispoziţiile Operatorului de Transport şi de Sistem, date în conformitate cu prevederile Codului tehnic al reţelei electrice de transport .

**Art. 8.** Nici una din prevederile acestui contract referitoare la obligaţiile Cumpărătorului de a cumpăra cantităţile contractate de energie energia electrică din surse regenerabile la preţul de contract, nu exonerează Cumpărătorul de obligaţia de a respecta strict dispoziţiile Operatorului de Transport şi de Sistem, în conformitate cu prevederile Codului tehnic al reţelei electrice de transport .

**Art. 9**. Cantitatea de energie electrică tranzacţionată din surse regenerabile de Părţi conform prezentului contract reprezintă Schimbul Bloc sau face parte din Schimbul Bloc notificat de fiecare dintre Părţile Responsabile cu Echilibrarea, conform Ordinului ANRE nr. 61/2020 pentru aprobarea Regulamentului de programare a unităților de producție dispecerizabile, a consumatorilor dispecerizabili și a instalațiilor de stocare dispecerizabile și a Regulamentului de funcționare și de decontare a pieței de echilibrare cu modificările și completările ulterioare, Ordinului ANRE nr. 213/2020 pentru aprobarea Regulamentului de funcționare și de decontare a pieței de echilibrare și a Regulamentului de calcul și de decontare a dezechilibrelor părților responsabile cu echilibrarea – preț unic de dezechilibru şi pentru modificarea unor ordine ale președintelui Autorității Naționale de Reglementare în Domeniul Energiei, cu modificările şi completările ulterioare.

**Art. 10.** (1) În vederea producerii efectelor contractului fiecare Parte se obligă ca pe toată perioada de derulare a contractului să îşi respecte obligaţiile ce îi revin ca Parte Responsabilă cu Echilibrarea în relaţia cu Operatorul Pieţei de Echilibrare sau cu Partea Responsabilă cu Echilibrarea căreia i-a transferat responsabilitatea echilibrării şi trebuie sǎ notifice, direct sau indirect, Operatorului de Transport şi de Sistem, Schimbul Bloc conform cantitǎţilor de energie electricǎ din prezentul Contract. Părţile îşi comunică una alteia denumirea şi codul PRE care are responsabilitatea echilibrării pentru fiecare din Părţi. Datele referitoare la Partea Responsabilă cu Echilibrarea (PRE) corespunzătoare fiecărei părţi sunt precizate în Anexa 4.

(2) În cazul în care Părţile din cadrul prezentului contract sunt înregistrate în cadrul aceleiaşi Părţi Responsabile cu Echilibrarea, alocarea costurilor generate de dezechilibrele datorate notificărilor fizice eronate se face conform metodei de alocare interne a respectivei Părţi Responsabile cu Echilibrarea.

(3) În cazul în care Părţile din cadrul prezentului contract sunt înregistrate ca/în Părţi Responsabile cu Echilibrarea diferite, consecinţele financiare pe care o Parte le suportă pentru dezechilibre, ca urmare a transmiterii de către cealaltă Parte a unei notificări fizice eronate, privind schimbul bloc aferent prezentului contract, sunt recuperate de la Partea care a notificat eronat.

(4) În cazul în care Părţile din cadrul prezentului contract sunt înregistrate ca/în Părţi Responsabile cu Echilibrarea diferite şi ambele Pǎrţi transmit notificǎri fizice eronate, consecinţele financiare aferente sunt suportate proporţional prin raportarea dezechilibrului generat de fiecare Parte la suma dezechilibrelor generate.

## Perioada de valabilitate a contractului

**Art. 11**. (1) Perioada de valabilitate a prezentului contract va începe la data semnării lui de ambele Părţi (Data de intrare în vigoare) şi va înceta la data de ……............ (Data de Expirare).

(2) Începerea livrării este condiţionată de îndeplinirea în termen de către Vânzător/Cumpărător a obligaţiilor sale cuprinse în Anexa 6.

(3) La expirarea Perioadei de Valabilitate Părţile nu vor mai fi ţinute de termenii şi condiţiile prezentului Contract decât în măsura necesară pentru punerea în executare a drepturilor şi obligaţiilor Părţilor, aşa cum iau naştere din prezentul Contract înainte de sfârşitul Perioadei de Valabilitate.

## Obligaţii şi drepturi

**Art. 12.** În cazul în care vânzătorul are calitatea de entitate agregată, obligațiile stipulate referitor la vânzarea certificatelor verzi, sunt pe deplin aplicabile fiecărui membru al entității agregate care a tranzacționat certificate verzi. Vânzătorul are următoarele obligaţii:

1. să deţină şi să menţină în vigoare pe durata contractului licenţa acordată de ANRE/ autorizația de înființare emisă de ANRE, sau, după caz documentele în baza cărora, conform legislației în vigoare, a dispus de dreptul de a încheia contractul;
2. să asigure livrarea către Cumpărător a energiei contractate în termenii prezentului contract;
3. să factureze cumpărătorului numărul de certificate verzi asociate energiei electrice livrate;
4. să asigure livrarea către cumpărător a numărului de certificate verzi contractat în termenii prezentului contract;
5. să transmită OPECV informaţiile referitoare la certificatele verzi care urmează a fi tranzacţionate prin contract la data emiterii de către cumpărător a facturilor aferente, respectiv numărul de CV tranzacţionate şi codurile numerice ale acestora;
6. să transmită OPECV, după fiecare livrare conform contractului, confirmările de încasare a contravalorii corespunzătoare certificatelor verzi livrate, în termen de o zi lucrătoare de la data efectuării încasării sau notificările privind neîncasarea contravalorii acestora.
7. să verifice în contul său din Registrul Certificatelor Verzi realizarea transferului CV facturate și încasate și să notifice OPECV orice neconcordanță identificată;
8. să returneze Cumpărătorului garanția de plată în original, în termen de 3 zile lucrătoare din momentul achitării tuturor datoriilor financiare, în cazul în care contractul a încetat;
9. să depună garanția de bună execuție în original, la sediul Cumpărătorului, în termenul și condiţiile prevăzute în Anexa 6;
10. să plătească despăgubirile menţionate în Anexa 7, dacă nu se depune scrisoare de garanţie bancară;
11. să plătească Cumpărătorului, în caz de reziliere din vina Vânzătorului, penalităţile şi despăgubirile prevăzute în Anexa 7.

**Art. 13**. Vânzătorul are următoarele drepturi:

1. să factureze Cumpărătorului energia electrică livrată şi penalităţile conform Anexelor 5 și 7 şi să încaseze contravaloarea acestora;
2. să încaseze contravaloarea certificatelor verzi vândute, cu condiţia comunicării facturii către cumpărător astfel încât aceasta să fie achitată în termenul de scadenţă;
3. să solicite constituirea de către cumpărător a unei garanții de plată în conformitate cu prevederile Anexei 6;
4. să întrerupă livrarea de energie electrică Cumpărătorului cu respectarea prevederilor art. 19 şi să execute garanţia ca urmare a neplăţii facturii şi penalităţilor de întârziere calculate în Anexa 7;
5. să întrerupă livrarea de certificate verzi cumpărătorului cu respectarea procedurii prevăzute în contract (art. 20);
6. să factureze Cumpărătorul pentru cantitatea de energie electrică nelivrată/nepreluată și pentru compensațiile aferente ca urmare a întreruperii/suspendării livrării de energie electrică din cauze imputabile cumpărătorului astfel cum sunt acestea menționate la art. 19, în cuantumul stabilit în conformitate cu dispozițiile Anexei 7.

**Art. 14.** Cumpărătorul are următoarele obligaţii:

1. să deţină şi să menţină în vigoare pe durata contractului licenţa acordată de ANRE, sau după caz, documentele în baza cărora, conform legislației în vigoare, a dispus de dreptul de a încheia contractul;
2. să accepte energia electrică și să achite facturile pentru cantitatea de energie electrică contractată și penalitǎţile datorate, în conformitate cu prevederile prezentului Contract;
3. să accepte livrarea de certificate verzi şi să achite facturile pentru numărul de certificate verzi contractat;
4. să verifice în contul său din Registrul Certificatelor Verzi realizarea transferului CV achitate și să notifice OPECV și Vânzătorului orice neconcordanță identificată;
5. să notifice OPECV la data-limită a livrării dacă vânzătorul nu livrează certificatele verzi conform contractului;
6. să returneze Vânzătorului garanția de bună execuție în original, în termen de 3 zile lucrătoare din momentul achitării tuturor datoriilor financiare, în cazul în care contractul a încetat;
7. să plătescă despăgubirea menţionată în Anexa 7, dacă nu se depune scrisoarea de garanţie bancară;
8. să depună garanția de plată, în condiţiile specificate în Anexa 6;
9. să plătească Vânzătorului, în caz de reziliere din vina Cumpărătorului, penalităţile şi despăgubirile prevăzute în Anexa 7.

**Art. 15.** Cumpărătorul are următoarele drepturi:

1. să primească cantitatea de energie electrică contractată în conformitate cu prevederile prezentului Contract;
2. să primească numărul de certificate verzi contractat în conformitate cu prevederile prezentului contract;
3. să solicite constituirea de către Vânzător a unei garanții de bună execuție în conformitate cu prevederile Anexei 6;
4. să factureze Vânzătorului energia electrică nelivrată şi penalităţile conform Anexelor 5 și 7, să solicite executarea garanţiei de bună execuție ca urmare a nelivrării energiei și să încaseze contravaloarea acestora;
5. să factureze vânzătorului contravaloarea certificatelor verzi nelivrate şi să încaseze contravaloarea acestora.

**Art. 16.** (1) Părţile se obligă una faţă de cealaltă să deţină şi să păstreze pe parcursul derulării contractului toate aprobările necesare fiecăreia pentru exercitarea obligaţiilor cuprinse în prezentul contract, respectând în acelaşi timp toate prevederile legale.

(2) Părţile se obligă una faţă de cealaltă să asigure accesul, conform legii, cu restricţii de confidenţialitate conform prevederilor art. 17, la toate informaţiile, documentaţiile sau datele necesare pentru buna derulare a prezentului Contract.

(3) Părţile garantează una celeilalte că prezentul Contract reprezintă o obligaţie fermă, legală, opozabilă în justiţie în termenii acestuia.

## Confidenţialitatea

**Art. 17.** (1) Fiecare Parte se obligă să asigure confidenţialitatea tuturor informaţiilor, documentaţiilor, datelor sau cunoştinţelor furnizate de către cealaltă parte în baza prezentului Contract şi să nu le dezvăluie unei terţe părţi, în totalitate sau parţial, fără consimţământul scris al celeilalte Părţi.

(2) Fac excepţie de la prevederile alin.(1):

1. informaţiile solicitate de autorităţile competente, în conformitate cu reglementările în vigoare;
2. informaţiile care au fost făcute publice până la încheierea contractului;
3. informaţiile solicitate de Operatorul de Transport şi de Sistem, în conformitate cu prevederile Codului tehnic al reţelei electrice de transport și cu prevederile Regulamentului de emitere CV aprobat prin ordin al preşedintelui Autorităţii de Reglementare în Domeniul Energiei, respectiv de operatorul pieţei de certificate verzi, în conformitate cu prevederile Regulamentului de organizare şi funcţionare a pieţei de certificate verzi aprobat prin ordin al preşedintelui Autorităţii de Reglementare în Domeniul Energiei.

(3) Prevederile alin. (1) rămân valabile timp de 5 ani după încetarea valabilităţii prezentului Contract.

## Cesiunea Contractului

**Art. 18.** (1) Nici una dintre Părţi nu poate cesiona parţial sau total drepturile şi obligaţiile decurgând din acest Contract fără obţinerea în prealabil a acordului scris al celeilalte Părţi, conform legislaţiei în vigoare.

(2) În vederea cesionării, partea care cesionează trebuie să prezinte documentele prin care, după caz:

(i) toate drepturile și obligațiile aferente derulării contractului sunt transferate de plin drept de către cedent către cesionar și să facă dovada încetării activității sale de comercializare a energiei electrice;

(ii) drepturile contractuale privind încasările aferente din cadrul contractului sunt transferate de plin drept de către cedent către banca sa.

## Întreruperea livrărilor de energie

**Art. 19.** (1) În situația în care contractul a fost încheiat cu plata facturilor după livrarea energiei electrice cu obligația Cumpărătorului de a depune o garanție de plată în forma stabilită conform prevederilor Anexei 6 la prezentul contract, întreruperea livrării de energie din iniţiativa Vânzătorului, înainte de data încetării contractului, poate fi dispusă cu respectarea următoarelor:

1. au trecut mai mult de 5 (cinci) zile lucrătoare de la termenul limită de plată a facturilor emise conform Anexei 5, iar Cumpărătorul nu a achitat suma restantă;
2. Vânzătorul a transmis Cumpărătorului un preaviz după expirarea termenului limită de plată a facturilor, iar Cumpărătorul nu a achitat suma restantă;
3. a fost depășit termenul prevăzut la alin. 1, lit. b) şi suma restantă nu a fost achitată, termen după care Vânzătorul poate decide întreruperea livrării de energie electrică la Cumpărător şi executarea garanţiei bancare, în vederea recuperării tuturor obligaţiilor de plată ale Cumpărătorului, până în momentul întreruperii livrărilor;

(2) În situația în care contractul a fost încheiat cu plata în avans, fără obligația cumpărătorului de a depune scrisoare de garanție bancară, întreruperea livrării de energie din inițiativa vânzătorului, înainte de data încetării contractului, poate fi dispusă cu respectarea următoarelor:

1. a trecut o zi lucrătoare de la termenul limită de plată a facturilor emise conform Anexei 5, iar Cumpărătorul nu a achitat contravaloarea facturilor scadente;
2. Vânzătorul a transmis Cumpărătorului o notificare privind întreruperea livrării de energie electrică, începând cu prima zi a perioadei pentru care a fost emisă factura de avans, care nu a fost achitată la scadență;
3. pentru perioada în care livrările au fost sistate vor fi emise facturi de stornare/regularizare.

(3) Reluarea livrării energiei electrice se poate realiza, dupăachitarea tuturor obligaţiilor de plată către Vânzător (sume facturate şi penalizări pentru întârzierea la plată) şi numai după ce Cumpărătorul reîntregeşte garanţia bancară conform Anexei 6, în termen de maximum 3 (trei) zile lucrătoare de la întreruperea livrării, în cazul în care aceasta a fost executată. Reluarea livrării se face în termen de cel mult 2 (două) zile lucrătoare de la primirea la Vânzător a solicitării Cumpărătorului de reluare a livrărilor însoţită de documentele care atestă îndeplinirea tuturor obligaţiilor de plată prevăzute în acest articol;

(4) În cazul în care reluarea livrării nu este solicitată în scris de către Cumpărător, conform prevederilor prezentului articol, contractul se consideră a înceta de drept. Aceste prevederi nu sunt aplicabile în cazul în care a intervenit rezilierea de drept a Contractului conform art. 21 lit.c).

## Întreruperea livrării de certificate verzi

**Art. 20** (1) Întreruperea livrării de certificate verzi din iniţiativa vânzătorului, înainte de data încetării contractului, poate fi dispusă cu respectarea următoarelor condiţii cumulative:

1. a trecut o zi lucrătoare de la termenul limită de plată a facturilor emise conform Anexei 5, iar cumpărătorul nu a achitat suma restantă;
2. vânzătorul a transmis cumpărătorului un preaviz după expirarea termenului-limită de plată a facturilor, iar cumpărătorul nu a achitat suma restantă;
3. a trecut o zi lucrătoare de la data transmiterii preavizului şi suma restantă nu a fost achitată, termen după care vânzătorul poate decide întreruperea livrării de certificate verzi la cumpărător.

(2) Reluarea livrării de certificate verzi se poate realiza după achitarea tuturor obligaţiilor de plată către vânzător (sume facturate şi penalizări pentru întârzierea la plată). Reluarea livrării se face în termen de o zi lucrătoare de la primirea de către la vânzător prin fax sau e-mail a documentului care atestă îndeplinirea tuturor obligaţiilor de plată prevăzute în acest articol. Remiterea documentelor de plată către vânzător ţine loc de cerere de reluarea livrărilor.

## Rezilierea contractului

**Art. 21.** (1) Rezilierea contractului are loc de drept, fără punerea în întârziere şi fără intervenţia instanţei în următoarele Cauze de Reziliere:

1. Din iniţiativa uneia din părţi în cazul în care cealaltă parte refuză să încheie un act adiţional la acest contract, în condiţiile modificării reglementărilor şi/sau circumstanţelor, aşa cum este definită în art. 25, care au stat la baza încheierii acestuia într-un termen de 20 de zile calendaristice de la data apariţiei acestor modificări. Încetarea contractului nu are loc în această situaţie decât dacă Vânzătorul şi Cumpărătorul nu ajung la o înţelegere în termenul de 20 de zile calendaristice menţionat mai sus;
2. Netransmiterea notificărilor/Suspendarea pe piața de echilibrare: în cazul în care cealaltă Parte nu asigură transmiterea notificărilor pe platforma pieței de echilibrare pentru tranzacțiile aferente acestui Contract timp de 3 (trei) zile consecutive sau în cazul în care cealaltă Parte a fost suspendată de la piața de echilibrare;
3. Neexecutarea: Neexecutarea oricărei obligaţii conform prevederilor prezentului Contract (alta decât atunci când o astfel de obligaţie este stinsă în caz de Forță Majoră), inclusiv neefectuarea unei plăţi, de către o Parte sau de către Terțul său Garant (dacă există), neconstituirea unei Garanții de Plată sau a unei Garanţii de Bună Execuţie sau:
4. conform Contractului: dacă, în cazul în care are loc o neexecutare a unei plăti, această neexecutare nu este remediată în trei (3) Zile Lucrătoare de la cererea scrisă, sau, în cazul oricărei alte neexecutări (căreia nu îi este aplicabil sub-paragraful (ii) de mai jos), dacă o astfel de neexecutare nu este remediată în cinci (5) Zile Lucrătoare de la cererea scrisă;
5. conform oricărei Garanții de Plată sau Garanții de Bună Execuție (după acordarea oricărui preaviz sau perioade de grație aplicabile).
6. Dizolvare/Faliment/Sechestru: o Parte sau Terțul său Garant:
7. se dizolvă (altfel decât ca urmare a unei fuziuni);
8. devine incapabilă, sau admite în scris incapacitatea generală de a-și plăti datoriile la scadență;
9. este declarat(ă) în stare de faliment în condiţiile prevederilor oricărui act aplicabil privind falimentul;

-

1. îşi pierde capacitatea legală şi capacitatea deplină de exercitare necesare pentru îndeplinirea obligaţiilor ce ii revin;
2. un creditor garantat al său ia în posesie toate sau aproape toate bunurile sale, sau se instituie sechestru sau altă măsură asiguratorie asupra majorității bunurilor sale, se începe o executare silită sau altă procedură judiciară de executare a tuturor sau a majorității bunurilor sale;
3. nu are în patrimoniu active care ar face obiectul recuperării creanţelor de către cealaltă parte;
4. are loc o împrejurare care, sub incidența legii oricărei jurisdicții, are același efect ca și situațiile specificate la punctele i)-vii).
5. Declarații și garanţii: dacă o declarație sau o garanţie dată sau repetată sau socotită a fi fost dată sau repetată de către o Parte la acest Contract sau de către Terțul său Garant într-o Garanție de Plată sau o Garanţie de Bună Execuţie se dovedeşte a fi fost incorectă sau înşelătoare cu privire la aspecte semnificative la momentul când a fost dată sau repetată sau socotită a fi fost dată sau repetată.
6. Neîndeplinirea obligației de a livra sau de a primi: neexecutarea de către o Parte a obligaţiei sale de a livra sau de a primi energie electrică în conformitate cu prezentul Contract, (în afara situației în care Partea este exonerată de astfel de obligaţii în caz de Forță Majoră) pentru mai mult de trei (3) zile consecutive sau pentru mai mult de trei (3) zile adunate într-o perioadă de şaizeci (60) de zile.

(2) Dacă o Cauză de Reziliere, astfel cum este definită în acest art. 21. lit. a) - f) cu privire la o Parte, a avut loc sau continuă, cealaltă Parte ("Partea care Reziliază") poate rezilia Contractul ("Reziliere") prin transmiterea unei notificări celeilalte Părţi.

(3) O notificare de Reziliere transmisă conform acestui art. 21 alin. (2) va indica atât Cauza de Reziliere relevantă pentru Reziliere cât și ziua la care Contractul va fi considerat reziliat ("Data Rezilierii"). Data Rezilierii nu poate fi anterioară datei la care se consideră că notificarea de Reziliere a fost primită conform Contractului, dar nu mai târziu de douăzeci (20) de zile calendaristice de la acea dată. Cu efect de la Data Rezilierii, toate obligațiile de plată și de executare în conformitate cu prezentul Contract, respectiv toate obligaţiile existente ale Părţilor, vor fi înlocuite după caz, de obligaţia uneia dintre Părţi de a plăti daune pentru neexecutare către cealaltă Parte la valoarea (dacă există) calculată conform prevederilor Anexei 7. Pentru a se evita orice îndoială, și sub rezerva prevederilor legii, Partea care nu este în culpă consimte că are obligația de a-și minimiza Prejudiciile suferite și se obligă să facă uz de toate eforturile comercial rezonabile pentru a minimiza orice Prejudicii care ar putea să apară în legătură cu Contractul.

(4) Dacă este trimisă o notificare care indică Data Rezilierii, Data Rezilierii va fi cea indicată chiar dacă respectiva Cauză de Reziliere a încetat. La Data Rezilierii, sau cât mai curând posibil după această dată, Partea care Reziliază va calcula conform prevederilor Anexei 7 şi va notifica cealaltă Parte cu privire la daunele (dacă există), pe care aceasta trebuie să le primească.

(5) Dreptul de a indica Data Rezilierii potrivit acestui art. 21 nu afectează dreptul la orice alte remedii pentru neexecutare prevăzute în Contract sau prin lege.

(6) La data ivirii unei Cauze de Reziliere dintre cele prevăzute în prezentul articol 21, lit. d), Partea care Reziliază nu trebuie să trimită celeilalte Părţi vreo notificare de stabilire a datei încetării Contractului ("Încetare de Drept"), iar într-un asemenea caz, Data Rezilierii va fi data care precedă datei de ivire Cauzei de Reziliere astfel cum este determinată în acest articol, fără a fi nevoie de intervenţia instanţei sau de alte formalități.

(7) Fără a aduce atingere celor mai sus-menţionate, în cazul în care Cauza de Reziliere indicată în prezentul articol 21, lit. d) parag. v, se iveşte cu privire la un Terț Garant care este o bancă, acest Contract nu va înceta de drept.

(8) Fiecare Parte este obligată să notifice imediat cealaltă Parte de îndată ce primeşte informaţii referitoare la ivirea oricărui eveniment la care se face referire în art. 21 lit. d) cu privire la sine sau la Terțul său Garant, dacă există.

**Art. 22.** (1) În cazul rezilierii unui contract încheiat prin modalitatea de tranzacționare PCE-ESRE-CV, partea în culpă la plăti celeilalte părți suma de reziliere prevăzută în Anexa 7.

## Denunţarea contractului

**Art. 23.** În conformitate cu prevederileRegulamentului privind funcționarea pieței centralizate pentru energia electrică din surse regenerabile susținută prin certificate verzi aprobat prin Ordinul președintelui ANRE nr.160 din 10.07.2019 cu modificările și completările ulterioare, contractul nu poate fi denunțat unilateral.

## Încetarea contractului

**Art. 24.** (1)Prezentul Contract încetează să-şi producă efectele în următoarele cazuri:

* 1. expirarea perioadei de valabilitate stabilită conform prevederilor art. 11 alin.(1);
  2. prin acordul Părţilor;
  3. prin reziliere, de către oricare Parte în conformitate cu prevederile art. 21;
  4. retragerea licenței, după caz, Partea care se aflǎ în aceasta situaţie are obligaţia, în cel mult 3 zile lucrătoare de la apariţia situaţiei, sǎ notifice celeilalte Pǎrţi data apariţiei situaţiei, care va fi consideratǎ data de la care prezentul Contract înceteazǎ sǎ-şi producǎ efectele;
  5. în situații de Forță Majoră, în condițiile art. 26;
  6. în orice alte situații prevăzute de lege.

(2) Părțile se angajează să-și îndeplinească toate obligațiile care au luat naștere pe perioada de derulare a contractului până la încetarea acestuia.

## Modificarea circumstanţelor

**Art. 25.**

1. În sensul prezentului contract, „modificare de circumstanţe” semnifică intrarea în vigoare a unor acte normative şi reglementări aplicabile în România, ce modifică şi/sau abrogă acte normative şi reglementări incidente existente la Data de intrare în vigoare a prezentului contract.
2. Dacă printr-un act normativ sunt emise prevederi contrare clauzelor din prezentul contract, se aplică prevederile din actul normativ de la data intrării în vigoare a acestuia, iar părţile contractante au obligaţia preluării modificării/completării într-un act adiţional la contract.
3. Modificarea circumstanţelor se va reflecta prin acte adiţionale încheiate între părţi.

## Forţa Majoră

**Art. 26**. (1) Părţile sunt exonerate de orice răspundere pentru neîndeplinireaparţială sau totală a obligaţiilor ce decurg din acest contract, dacă aceasta este rezultatul acţiunii Forţei Majore.

(2) Circumstanţele de Forţă Majoră sunt cele care pot apărea pe parcursul derulării acestui Contract în urma producerii unor evenimente deosebite cum ar fi calamităţi naturale, război, embargo, care nu au putut fi luate în considerare de Părţi la încheierea Contractului şi care sunt în mod rezonabil în afara voinţei şi controlului Părţilor.

(3) Partea care invocă Forţa Majoră trebuie să notifice acest lucru în scris celeilalte Părţi în termen de 3 zile lucrătoare de la apariţia acesteia, cu confirmarea organelor competente de la locul producerii evenimentului ce constituie Forţă Majoră şi cu estimarea duratei după care aceasta îşi încetează efectele.

(4) Neîndeplinirea obligaţiei de comunicare a Forţei Majore nu înlătură efectul exonerant de răspundere al acesteia, dar antrenează obligaţia Părţii care o invocă de a repara pagubele cauzate celeilalte Părţi, prin faptul necomunicării.

(5) Perioada de Forţă Majoră se va sfârşi atunci când Partea care a emis notificarea conform   
alin. (2) emite o nouă notificare prin care anunţă că este capabilă să îşi îndeplinească din nou toate obligaţiile ce îi revin prin prezentul Contract şi reia îndeplinirea tuturor obligaţiilor care fac obiectul notificării respective.

(6) În cazul în care situația de Forță Majoră se prelungește pentru mai mult de treizeci (30) de zile consecutive sau pentru mai mult de şaizeci (60) de zile adunate într-o perioadă de un an calendaristic, partea care a primit notificarea de Forță Majoră încetează contractul fără preaviz și fără plata penalităților.

## Litigii

**Art. 27**. (1) Orice divergenţe de natură tehnică, operaţională sau comercială între Părţile prezentului Contract, care nu se pot rezolva pe cale amiabilă în termen de 10 zile lucrătoare, se vor înainta spre soluţionare, instanţelor judecătoreşti competente.

(2) Părţile convin ca litigiile ce decurg din interpretarea şi/sau derularea prezentului Contract, care nu pot fi soluţionate pe cale amiabilă, să fie supuse instanţelor judecătoreşti competente.

## Notificări

**Art. 28.**

(1)Orice notificare de punere în întârziere sau solicitare cerută sau autorizată prin prezentul Contract (cu excepția celor fizice referitoare la schimburile bloc) va fi transmisă în scris şi va fi considerată transmisă numai dacă notificarea, punerea în întârziere sau solicitarea va fi:

* + 1. predată personal Părţii respective, sau
    2. va fi transmisă prin scrisoare recomandată cu confirmare de primire cerută de către Partea în cauză, sau
    3. va fi transmisă prin fax şi o copie prin scrisoare cu confirmare prin poştă;

(2) Notificările, punerile în întârziere sau solicitările vor fi trimise:

Pentru Cumpărător, la adresa: ….............….

În atenţia: ..............

Pentru Vânzător, la adresa: ….............….

În atenţia: ..............

Adresele de mai sus pot fi schimbate oricând de oricare dintre Părţi prin notificare scrisă către cealaltă Parte, notificarea producând efecte începând cu data primirii.

(3) Orice notificare, punere în întârziere sau solicitare va fi considerată primită de către destinatar:

* + 1. la momentul predării, dacă este înmânată personal Părţii respective;
    2. în termen de 3 zile calendaristice după transmiterea prin scrisoare recomandată cu confirmare de primire (în fiecare caz, cu cererea confirmării de primire din partea Părţii relevante);
    3. la data primirii faxului conform protocolului de confirmare, cu condiția transmiterii originalului personal sau prin poștă.

## Dispoziţii finale

**Art. 29.** Prezentul Contract şi toate obligaţiile care rezultă pentru Părţi din derularea acestuia se supun, în totalitate şi sub toate aspectele, legislaţiei române în vigoare.

**Art. 30.** (1) Anexele 1 – 7 fac parte integrantă din prezentul contract.

Prezentul contract a fost încheiat la data de […...........…] în două exemplare, câte unul pentru fiecare Parte.

**Din partea Vânzătorului Din partea Cumpărătorului**

….............…. ….............….

Denumire producător E-SRE asociat în entitatea agregată

….............….

Denumire producător E-SRE asociat în entitatea agregată

….............….

**Anexa 1 la contractul ........**

**DEFINIŢII ŞI TERMENI**

|  |  |
| --- | --- |
| ANRE | Autoritatea Națională de Reglementare în domeniul Energiei; |
| Cantitate de energie | Cantitatea de energie electrică tranzacţionată între părţi; |
| Certificat Verde (CV) | Document care atestă producerea din surse regenerabile de energie a unei cantităţi de energie electrică |
| Data de livrare a certificatelor verzi | Data la care vânzătorul transmite confirmarea încasării contravalorii certificatelor verzi vândute şi reprezintă ziua lucrătoare următoare celei în care contul vânzătorului a fost alimentat cu suma de bani care a făcut obiectul plăţii; |
| Data intrării în vigoare | Data semnării contractului de către ambele Părţi, la care prezentul contract intră în vigoare şi devine obligatoriu din punct de vedere juridic pentru ambele Părţi; |
| Energie electrică produsă din surse regenerabile de energie | Energia electrică produsă de centrale electrice care utilizează numai surse regenerabile de energie, precum şi proporţia de energie electrică produsă din surse regenerabile de energie în centrale electrice multicombustibil; |
| Entitate agregată | Rezultatul asocierii dintre doi sau mai mulţi producători de energie electrică din surse regenerabile, în vederea participării împreună la Piaţa concurenţială, conform prevederilor Legii nr. 220/2008 pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare; |
| Interval de decontare | O perioadă de timp de 15 minute; |
| Ofertă Bandă | Oferta de vânzare sau cumpărare de energie electrică cu livrare în bandă la putere constantă între orele 00:00-24:00 CET, în fiecare zi a perioadei de livrare, în conformitate cu profilurile stabilite în urma consultărilor publice; |
| Ofertă Vârf | Oferta de vânzare sau cumpărare de energie electrică cu livrare la putere constantă, la ore de vârf de sarcină în fiecare zi a perioadei de livrare ( varf (Luni-Vineri, 06:00-22:00 CET), respectiv Vârf seara (Luni-Duminică, 17:00-22:00 CET)) |
| Oferta Gol | Oferta de vânzare sau cumpărare de energie electrică cu livrare la putere constantă, la ore de gol de sarcină în fiecare zi a perioadei de livrare (Gol (Luni-Vineri, 00:00-06:00 și 22:00-24:00 CET și Sâmbătă-Duminică, 00:00-24:00 CET) |
| Operator al pieţei centralizate pentru energia electrică din surse regenerabile susţinută prin certificate verzi | Persoana juridică titulară de licenţă care asigură organizarea şi administrarea unei pieţe centralizate pentru energia electrică din surse regenerabile susţinută prin certificate verzi, în conformitate cu reglementările emise de Autoritatea Naţională de Reglementare în Domeniul Energiei; |
| Operator de transport și sistem | Orice persoană care deţine, sub orice titlu, o reţea electrică de transport şi este titulară a unei licenţe de transport prin care răspunde de operarea, asigurarea întreţinerii şi, dacă este necesar, dezvoltarea reţelei de transport într-o anumită zonă şi, acolo unde este aplicabilă, de interconectarea acesteia cu alte sisteme electroenergetice, precum şi de asigurarea capacităţii pe termen lung a sistemului de acoperire a cererilor rezonabile pentru transportul energiei electrice. Operatorul de transport și sistem este C.N. TRANSELECTRICA S.A.; |
| Operator economic cu obligaţie de achiziţie de certificate verzi | Persoană juridică şi/sau persoană fizică ce se încadrează în prevederile art. 8 alin. (1) din Legea nr. 220/2008 pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare; |
| Operatorul pieţei de Echilibrare | Operator de piata care asigura inregistrarea Participantilor la Piata de Echilibrare precum şi colectarea și verificarea formala a Ofertelor pe Piata de Echilibrare.Operatorul Pietei de Echilibrare este C.N. TRANSELECTRICA S.A.; |
| Parte Responsabilă cu Echilibrarea | Titular de licenţă care a fost înregistrat de Operatorul de Transport şi de Sistem ca Parte Responsabilă cu Echilibrarea”; |
| Perioada de valabilitate | Perioada cuprinsă între Data de intrare în vigoare și Data de expirare; |
| Piața de Echilibrare | Piaţa centralizată organizată și administrată de Operatorul de Transport şi de Sistem pentru colectarea ofertelor de livrare a Energiei de Echilibrare transmise de Participanţii la Piaţa de Echilibrare, şi utilizarea lor pentru a asigura siguranţa şi stabilitatea în funcţionare a Sistemului Electroenergetic Naţional şi pentru a rezolva Restricţiile de Reţea; |
| Piaţa centralizată anonimă spot de certificate verzi | Cadrul transparent şi nediscriminatoriu de desfăşurare a tranzacţiilor cu certificate verzi între participanţii la piaţă, organizat şi administrat de operatorul pieţei de certificate verzi, pe baza unor reguli specifice aprobate de către ANRE; |
| Piaţa centralizată pentru energia electrică din surse regenerabile susţinută prin certificate verzi | Piaţă centralizată şi anonimă în cadrul căreia se asigură tranzacţionarea concurenţială, transparentă, publică, centralizată şi nediscriminatorie a energiei electrice din surse regenerabile asociat cu certificatele verzi aferente cantităţii de energie electrică tranzacţionate. În cadrul pieţei centralizate pentru energia electrică susţinută prin schema de ajutor de stat este stabilit în mod concurenţial preţul energiei electrice, iar certificatele verzi asociate cantităţii de energie electrică tranzacţionate sunt vândute la preţul de închidere stabilit în ultima sesiune de tranzacţionare pe piaţa centralizată anonimă spot de certificate verzi; |
| Producător de energie electrică produsă din surse regenerabile de energie (E-SRE) | Persoana fizică sau juridică, titulară a unei decizii de acreditare a centralei electrice de producere a energiei electrice din surse regenerabile de energie; |
| Reţea electrică de distribuție | Reţeaua electrică cu tensiunea de linie nominală până la 110 kV inclusiv; |
| Reţea electrică de transport | Reţeaua electrică de interes naţional şi strategic cu tensiunea de linie nominală mai mare de 110 kV; |
| Schimb Bloc | Schimb de energie electrică între două părţi responsabile cu echilibrarea; |
| Surse regenerabile de energie (SRE) | Surse de energie nefosile, cum sunt: vântul, soarele, biomasa, biogazul provenit din biomasă, gazul de fermentare a deşeurilor denumit gazul de depozit, gazul de fermentare a nămolurilor din instalaţiile de epurare a apelor uzate; |
| Termen limită de plată | Termen limită înscris pe factura emisă de către Vânzător funcţie de durata perioadei de livrare a energiei electrice/ a certificatelor verzi, conform prevederilor prezentului contract; |
| Tarif zonal aferent serviciului de transport pentru introducerea de energie electrică în rețea (TG) | Tarif mediu al producătorului pentru introducerea de energie electrică în reţea, determinat de Compania Naţională de Transport al Energiei Electrice Transelectrica S.A. conform algoritmului aprobat de ANRE; |
| Zi lucrătoare | Orice zi, alta decât sâmbăta, duminica și/sau sărbători legale conform legii aplicabile; |

**Anexa 2 la contractul ........**

**CANTITATEA DE ENERGIE ELECTRICĂ ȘI NUMĂR DE CERTIFICATE VERZI**

**Art. 1.** Cantitatea de energie electrică contractată între părți este de ................ MWh la o putere constantă de ……..MW pe ID (ore CET).

|  |  |
| --- | --- |
| **Profil** | **Profil** |
| Bandă (Luni-Duminică, 00:00-24:00 CET) |  |
| Vârf (Luni-Vineri, 06:00-22:00 CET) |  |
| Vârf seara (Luni-Duminică, 17:00-22:00 CET) |  |
| Gol (Luni-Vineri, 00:00-06:00 și 22:00-24:00 CET și Sâmbătă-Duminică, 00:00-24:00 CET) |  |
| Alt profil…………………………………………………………………………………… |  |

**Art. 2.** Perioada de livrare a energiei electrice din surse regenerabile de energie stabilită la pct.1 este:

….Zi/Luna/An…… – ……Zi/Luna/An……

**Art. 3.** Numărul de certificate verzi contractat este de ......... certificate verzi.

**Art. 4.** Perioada de livrare a numărului de certificate verzi stabilit la Art. 3. este:

….Zi/Luna/An…… – ……Zi/Luna/An……

**Art. 5.** Vânzătorul în calitate de entitate agregată a tranzacționat certificate verzi pentru următorii producători:

1) [Denumire producător E-SRE asociat în entitatea agregată] ............ număr de CV, stabilit la cererea cumpărătorului, cu acordul vânzătorului, conform modelului de mai jos:

|  |  |
| --- | --- |
| Data de livrare | Număr de CV pentru vânzare |
| 0 | 1 |
|  |  |
| TOTAL |  |

2) [Denumire producător E-SRE asociat în entitatea agregată] ............ număr de CV, stabilit la cererea cumpărătorului, cu acordul vânzătorului, conform modelului de mai jos:

|  |  |
| --- | --- |
| Data de livrare | Număr de CV pentru vânzare |
| 0 | 1 |
|  |  |
| TOTAL |  |

**SEMNATARI:**

**Din partea Vânzătorului Din partea Cumpărătorului**

….............…. ….............….

Denumire producător E-SRE asociat în entitatea agregată

….............….

Denumire producător E-SRE asociat în entitatea agregată

….............….

**Anexa 3 la contractul ........**

**PREȚUL DE CONTRACT**

**Art. 1.** Preţul de contract pentru energia electrică (PESRE-CV) pentru fiecare MWh este ........... lei/MWh.

**Art. 2.** Formule de ajustare a prețului energiei electrice de la art. 1 este

......................................................................................................

Formula de ajustare a prețului de tranzacționare a energiei electrice se va aplica începând cu prima zi de livrare menționată în Anexa 2.

**Art. 3.** Tariful zonal aferent serviciului de transport pentru introducerea energiei în reţea la data semnării prezentului contract este cel prevăzut în Ordinul preşedintelui ANRE în vigoare la data semnării contractului.

**Art. 4.** Preţul de contract pentru energia electrică nu include TVA.

**Art. 5.** Prețul de contract pentru certificatele verzi tranzacționate este (PCV) ...........lei/CV și reprezintă preţul de de închidere stabilit în ultima sesiune de tranzacționare încheiată pe Piaţa Centralizată Anonimă Spot de Certificate Verzi în data de.........

**Art. 6.** Prețul de contract pentru certificatele verzi tranzacționate se va actualiza ori de câte ori este cazul, conform art. 2 (4) din prezentul contract.

**SEMNATARI:**

**Din partea Vânzătorului Din partea Cumpărătorului**

….............…. ….............….

Denumire producător E-SRE asociat în entitatea agregată

….............….

Denumire producător E-SRE asociat în entitatea agregată

….............….

**Anexa 4 la contractul ........**

**DATELE REFERITOARE LA PARTEA RESPONSABILĂ CU ECHILIBRAREA (PRE)**

**Pentru Vânzător:**

* denumirea PRE:
* codul PRE:
* persoane de contact, adresa de email şi nr. de telefon:

**Pentru Cumpărător:**

* denumirea PRE:
* codul PRE:
* persoane de contact, adresa de email şi nr. de telefon:

**SEMNATARI:**

**Din partea Vânzătorului Din partea Cumpărătorului**

….............…. ….............….

**Anexa 5 la contractul ........**

**FACTURARE ŞI CONDIŢII DE PLATĂ**

*(NOTĂ: În conformitate cu prevederile Art. 13 din Regulamentul privind funcționarea pieței centralizate pentru energia electrică din surse regenerabile susținută prin certificate verzi, aprobat prin Ordinul președintelui ANRE nr. 160/10.07.2019 cu modificările și completările ulterioare.*

*Textul acestei Anexe este propus de către inițiator, cu luarea în considerare a precizărilor din corpul principal al contractului-cadru. Textul acestei Note nu va fi inclus în forma contractului transmisă spre publicare în vederea inițierii unei sesiuni de tranzacționare prin modalitatea PCE-ESRE-CV. Articolele vor preciza termenele și modalitățile de plată)*

**SEMNATARI:**

**Din partea Vânzătorului Din partea Cumpărătorului**

….............…. ….............….

Denumire producător E-SRE asociat în entitatea agregată

….............….

Denumire producător E-SRE asociat în entitatea agregată

….............….

**Anexa 6 la contractul ........**

**GARANŢII DE BUNĂ EXECUŢIE/ GARANȚII DE PLATĂ**

*NOTĂ: În conformitate cu prevederile* *Art. 13 din Regulamentul privind funcționarea pieței centralizate pentru energia electrică din surse regenerabile susținută prin certificate verzi, aprobat prin Ordinul președintelui ANRE nr. 160/10.07.2019 cu modificările și completările ulterioare.*

*Textul acestei Anexe este propus de către inițiator, cu luarea în considerare a precizărilor din corpul principal al contractului-cadru. Textul acestei Note nu va fi inclus în forma contractului transmisă spre publicare în vederea inițierii unei sesiuni de tranzacționare prin modalitatea PCE-ESRE-CV. Articolele vor preciza tipurile de garanții, modalitatea de constituire, cuantumul și valabilitatea acestora)*

**SEMNATARI:**

**Din partea Vânzătorului Din partea Cumpărătorului**

….............…. ….............….

Denumire producător E-SRE asociat în entitatea agregată

….............….

Denumire producător E-SRE asociat în entitatea agregată

….............….

**Anexa 7 la contractul ........**

**PENALITĂȚI ȘI DAUNE**

*NOTĂ: În conformitate cu prevederile Art. 13 din Regulamentul privind funcționarea pieței centralizate pentru energia electrică din surse regenerabile susținută prin certificate verzi, aprobat prin Ordinul președintelui ANRE nr. 160/10.07.2019 cu modificările și completările ulterioare.*

*Textul acestei Anexe este propus de către inițiator, cu luarea în considerare a precizărilor din corpul principal al contractului-cadru. Textul acestei Note nu va fi inclus în forma contractului transmisă spre publicare în vederea inițierii unei sesiuni de tranzacționare prin modalitatea PCE-ESRE-CV. Articolele vor preciza cuantumul penalităților, valoarea daunelor sau modul de stabilire a acestora, termenul de plată a acestora și orice alte aspecte în legatură cu penalitățile)*

**SEMNATARI:**

**Din partea Vânzătorului Din partea Cumpărătorului**

….............…. ….............….

Denumire producător E-SRE asociat în entitatea agregată

….............….

Denumire producător E-SRE asociat în entitatea agregată

….............….